ལམ་ཡིན་པ་དང་། རྫུ་འཕྲུལ་གྱི་རྐང་པ་བཞི། ཚོགས་ལམ་གྱི་འབྲས་བུ་ཡིན་
པའོ། །དེ་ཡང་སྟོང་ཉིད་བཅོ་བརྒྱད་སྟོང་བ་ཕྱལ་ཆད་དུ་མ་སོང་བས། སྟོང་
བའི་ངང་ནས་དྲན་པ་བྱུང་བས་དྲན་པ་ཉེར་བར་བཞག་པ་བཞི་སྟེ། ལུས་དྲན་
པ་ཉེར་བར་བཞག་པས་མི་རྟག་པ་སྒྱུ་མའི་རང་བཞིན་དང་། སེམས་དྲན་པ་
ཉེར་བར་བཞག་པས་གསལ་ལ་རང་བཞིན་མེད་པ་དང་། ཚོར་བ་དྲན་པ་ཉེར་
བར་བཞག་པས་བདེ་ལྡན་ཉམས་སུ་མྱོང་བ་དང་། བོན་ཐམས་ཅད་དྲན་པ་ཉེ་
བར་བཞག་པས་སྐྱེ་མེད་དབྱིངས་སུ་གསལ་བ་དང་བཞིའོ། །ཡང་དག་པ་སྤང་
བ་བཞི་ནི་ཡོད་མེད་གཉིས་ཀྱི་མཐའ་དང་། རྟག་ཆད་གཉིས་ཀྱི་མཐའ་ཡང་
དག་པར་སྤོང་བ་དང་བཞིའོ། །རྫུ་འཕྲུལ་གྱི་རྐང་བ་བཞི་ནི། མོས་པར་སྤྱོད་
པའི་ཏེང་ངེ་འཛིན་གྱི་འཁྲུལ་བ་སྤང་བའི་འདུ་བྱེད་དང་ལྡན་པའོ་རྫུ་འཕྲུལ་གྱི་

ཐིག་ལེ་ཉག་གཅིག་གི་མདོ་གསལ་བར་བྱེད་པ།
67
རྐང་བ་དང་། འདུན་པ་སྐྱེ་བའི་ཏིང་ངེ་འཛིན་གྱི་འཁྲུལ་བ་སྤང་བའི་འདུ་བྱེད་
དང་ལྡན་པའི་རྫུ་འཕྲུལ་གྱི་རྐང་བ་དང་། གསལ་བར་རྟོགས་པའི་ཏིང་ངེ་
འཛིན་གྱི་འཁྲུལ་བ་སྤང་བའི་འདུ་བྱེད་དང་ལྡན་པའི་རྫུ་འཕྲུལ་གྱི་རྐང་བ་
དང་། མཉམ་པ་ངང་གི་ཏིང་ངེ་འཛིན་གྱི་འཁྲུལ་བ་སྤང་བའི་འདུ་བྱེད་དང་
ལྡན་པའི་རྫུ་འཕྲུལ་གྱི་རྐང་བ་དང་།
ཚོགས་ལམ་བཞི་གསུམ་བཅུ་གཉིས་སོ། །
གཉིས་པ་སྦྱོར་ལམ་ལ་བཞི་སྟེ། དྲོད་དང་། རྩེ་མོ་དང་། བཟོད་པ་དང་། བོན་
མཆོག་ཡེ་ཤེས་བཞིའོ། །དང་པོ་དྲོད་ལ་དབང་པོ་དྲུག་ཐོབ་སྟེ། དད་པའི་དབང་
པོ་དང་། དམ་ཚིག་གི་དབང་པོ་དང་། བརྩོན་འགྲུས་ཀྱི་དབང་པོ་དང་། ཏིང་ངེ་
འཛིན་གྱི་དབང་པོ་དང་། བཟོད་པའི་དབང་པོ་དང་། ཤེས་རབ་ཀྱི་དབང་པོ་
དང་དྲུག་གོ །དེ་ནས་རྩེ་མོ་ཐོབ་པའི་དུས་སུ་ཏིང་ངེ་འཛིན་ལྔ་ཐོབ་སྟེ། ཡོངས་
སུ་རྫོགས་པའི་ཏིང་ངེ་འཛིན་དང་། རྒྱུའི་ཏིང་ངེ་འཛིན་དང་། ཀུན་ཏུ་སྣང་གི་
ཏིང་ངེ་འཛིན་དང་། དེ་བཞིན་ཉིད་ཀྱི་ཏིང་ངེ་འཛིན་དང་། ཅིར་ཡང་མ་ཡིན་
པའི་ཏིང་ངེ་འཛིན་དང་ལྔའོ། །དེ་ནས་བཟོད་པ་ཐོབ་པའི་དུས་སུ་གཤེན་རབ་
ཀྱི་ལམ་བཞི་ཐོབ་སྟེ། གཤེན་ལམ་དཀར་པོ་བག་ཆགས་མེད་པ་དང་། གཤེན་
ལམ་རིང་པོ་རྒྱུན་དུ་ཞུགས་པ་དང་། གཤེན་ལམ་དྲང་པོ་འཁོར་བ་མེད་པ་དང་།
གཤེན་ལམ་དབུ་མ་མཐའ་རུ་ཕྱིན་པ་དང་བཞི་ཐོབ་པའོ། །དེ་ནས་བོན་མཆོག་
ཐོབ་པའི་དུས་སུ་མི་འཇིགས་པའི་སྟོབས་བཅུ་ཐོབ་སྟེ། ཡེ་ཤེས་ཆེན་པོའི་
སྟོབས་དང་། ཞི་བའི་སྟོབས་དང་། སྦྱིན་པའི་སྟོབས་དང་། ཡངས་པའི་སྟོབས་
དང་། སྙིང་རྗེའི་སྟོབས་དང་། ལྟ་བའི་སྟོབས་དང་། བརྩོན་འགྲུས་ཀྱི་སྟོབས་

68
ཡ་ཐོག་ཞང་བོད་ཁྱད་ནོར་དཔེ་ཚོགས།
དང་། བསམ་གཏན་གྱི་སྟོབས་དང་། ཐབས་ཀྱི་སྟོབས་དང་། ཤེས་རབ་ཀྱི་
སྟོབས་དང་བཅུ་ཐོ ş་ཐོབ་པའོ། །དེ་ཡང་དྲན་པ་ཉེ་བར་བཞག་པ་ནས། མི་འཇིགས་
པའི་སྟོབས་བཅུའི་བར་འདི་ལམ་ལ་བཟུང་སོ་བྱེད་ན་ཚོགས་སྦྱོར་གཉིས་ཡིན།
སྒོམ་ལམ་ལ་བཟུང་སོ་བྱེད་ན་ཐུན་སྒོམ་རབ་འབྲིང་ཐ་མ་གསུམ་བསྒྲོད་པ་ཡིན་
ནོ།
།གསུམ་པ་མཐོང་ལམ་ཐོབ་པའི་དུས་སུ་ཐར་བའི་ལམ་བརྒྱད་ཐོབ་པ་ཡིན་
ཏེ། འཁོར་བ་དྲུག་དང་ངན་སོང་གསུམ་ལས་ཐར་བ་དང་། སྡུག་བསྔལ་གཉིས་
དང་འདུ་འཛི་ལས་ཐར་བ་དང་། འཁྲུལ་བ་བཞི་དང་ལོག་པ་བརྒྱད་ལས་ཐར་
བ་དང་། བག་ཆགས་གསུམ་དང་སྒྲིབ་པ་གཉིས་ལས་ཐར་བ་དང་། ཀུན་འབྱུང་
དྲུག་དང་རྟོག་འཛིན་གཉིས་ལས་ཐར་བ་དང་། མི་ཁོམ་བརྒྱད་དང་ལྟུང་བ་
བཞི་ལས་ཐར་བ་དང་། མ་རིག་གཉིས་དང་མུན་པ་བཞི་ལས་ཐར་བ་དང་།
བྱུང་ཚོར་གཉིས་དང་འགོག་བྲལ་གསུམ་ལས་ཐར་བའོ། །དེ་ཡང་མཐོང་ལམ་
དང་པོ་རྟོགས་པའི་སེམས་དཔའ་ལ། རྒྱུན་ཞུགས་སྐོར་གསུམ་གྱི་ཡོན་ཏན་རྒྱུན་
ལས་སྐྱེ་སྟེ། ཕྱིར་མི་ལྡོག་པའི་འབྲས་བུ་ཐོབ་པའོ། །ཁམས་གསུམ་གྱི་སྡུག་བསྔལ་
རྒྱུད་ལ་སྐྱེ་མི་སྲིད་པ་དང་། ལན་ཅིག་ཕྱིར་འོང་བའི་འབྲས་བུ་ཐོབ་པའི་གཡུང་
་ས་བཅུ་རྫོགས་ནས་འགྲོ་བའི་དོན་དུ་སྐྱེ་བ་ལེ
རྒྱུན་དུ་
ཞུགས་པའི་འབྲས་བུ་ཐོབ་ནས་སེམས་ཅན་གྱི་དོན་ལ་རྒྱུན་དུ་འཇུག་པའོ། །ས་
དང་པོ་ནས་བཅུ་གཅིག་བར་དུ་རེ་རེ་ལ་རྟོགས་པའི་ཡོན་ཏན་འདི་རྣམས་
འབྱུང་བ་ཡིན་ཏེ། ཚད་མེད་པ་བཞི་དང་། གཡུང་དྲུང་གི་བོན་ཕྱེ་བ་མེད་པ་ལ་
མ་འདྲེས་པ་དགུ་དང་། ཡང་དག་པར་རིག་པ་བཞི་དང་། གཡུང་དྲུང་གི་ཡན་

ཐིག་ལེ་ཉག་གཅིག་གི་མདོ་གསལ་བར་བྱེད་པ།
69
ལག་དགུ་དང་། གཤེན་རབ་ཀྱི་བདེན་པ་བཞི་དང་། སོ་སོ་ཡང་དག་པའི་རིག་
པ་བཞི་དང་། མི་བསྙེལ་བའི་གཟུངས་དང་། མཐར་གྱིས་གནས་པ་ལ་སྙོམས་
པར་འཇུག་པ་དགུ་དང་། མཚན་མ་མེད་པ་ལ་སྙོམས་པར་འཇུག་པ་བཞི་དང་།
གཡུང་དྲུང་གི་དབྱིངས་ཐམས་ཅད་དང་།
རྒྱུན་དུ་གནས་པའི་ཐུགས་རྗེ་བཞི་
དང་བཅུའོ། །དེ་ཡང་ས་གཅིག་པ་ལ་ཚད་མེད་པ་བཞི་འབྱུང་སྟེ། སྙིང་རྗེ་དང་།
བྱམས་པ་དང་། དགའ་བ་དང་། བཏང་སྙོམས་དང་བཞིའོ། །དེའང་ས་གཉིས་
པ་ལ་མ་འདྲེས་པ་དགུ་འབྱུང་སྟེ། འགྱུར་མེད་གཡུང་དྲུང་གི་བོན་ཕྱེ་བ་མེད་པ་
ལ་མ་འདྲེས་པ་དགུ། སྐྱེ་མེད་གདོད་ནས་དག་པ་དང་། སྣང་མེད་དཔེ་ལས་
འདས་པ་དང་། ཚད་མེད་ལྷུན་ལ་རྫོགས་པ་དང་། ཟད་པ་མེད་པ་གཡུང་དྲུང་
གི་དབྱིངས་ཉིད་དང་། ཡེ་ནས་འགྱུར་མེད་བརྟན་པ་དང་། འཆི་མེད་སྐྱེས་ནས་
བརྩན་པ་དང་། བག་མེད་རྣམ་པར་དག་པ་དང་། དངོས་མེད་ཡོངས་ལ་ཁྱབ་
པ་དང་དགུའོ། །དེ་ནས་ས་གསུམ་པ་ལ་ཡང་དག་པའི་རིག་པ་བདུན་གྱི་ཡོན་
ཏན་ཐོབ་སྟེ། ཡོད་མེད་མཐའ་ལས་འདས་པ་ཡང་དག་པའི་རིག་པ་དང་། ཡི་
གེ་ཨ་ལྟར་གསལ་བ་ཡང་དག་པའི་རིག་པ་དང་། མཚན་མར་མི་སྤྱོད་པ་ཤེས་པ་
ཡང་དག་པའི་རིག་པ་དང་། མི་སྦྱོར་བ་མི་འབྱེད་པ་ཡང་དག་པའི་རིག་པ་
དང་། རང་གི་རིག་པ་སྟོང་པར་ཤེས་པ་ཡང་དག་པའི་རིག་པ་དང་། ཡེ་ནས་
འདུ་མ་བྱས་པར་ཤེས་པ་ཡང་དག་པའི་རིག་པ་དང་། ཡོངས་སུ་རྒྱ་མ་ཆད་པར་
ཤེས་པ་ཡང་དག་པའི་རིག་པ་དང་བདུན་ནོ། །ས་བཞི་པ་ལ་གཡུང་དྲུང་གི་ཡན་
ལག་དགུའི་ཡོན་ཏན་འབྱུང་སྟེ། སྣང་བ་མེད་པ་གཡུང་དྲུང་གི་ཡན་ལག་དང་།

70
ཡ་ཐོག་ཞང་བོད་ཁྱད་ནོར་དཔེ་ཚོགས།
དེ་བཞིན་དུ་སྐྱེ་འགག་དང་། སྤང་ལེན་དང་། འཕོ་འགྱུར་དང་། ཡོད་མེད་དང་།
རྟག་ཆད་དང་། འབྱུང་འཇུག་དང་། ཚིག་ཚོགས་དང་། ཆགས་འཛིན་གྱི་རྒོད་
རྒྱང་མེད་པར་གཡུང་དྲུང་གི་ཡན་ལག་དང་དགུའོ། །ས་ལྔ་པ་ལ་གཤེན་རབ་ཀྱི་
བདེན་པ་བཞིའི་ཡོན་ཏན་འབྱུང་སྟེ། བདེན་པ་བཞི་ནི། དོན་དམ་པར་
གསུངས་པ་གཤེན་རབ་ཀྱི་བདེན་པ་དང་། གཏན་ལ་ཕབ་ནས་གསུངས་པ་
དང་། བཀའ་ནི་ཚད་མར་གསུངས་པ་དང་། ཡང་དག་ངེས་པར་གསུངས་པ་
གཤེན་ར རབ་ཀྱི་བདེན་པ་དང་བཞིའོ། །ས་དྲུག་པ་ལ་སོ་སོ་ཡང་དག་པར་རིག་པ་
ཡོན་ཏན་ཐོབ་སྟེ། རིག་པ་བཞི་ནི། བོན་སྤྱི་དང་མཚན་ཉིད་མ་འདྲེས་པ་
སོ་སོར་རྟོགས་པ་དང་། ལམ་གྱི་རྣམ་པ་མ་འདྲེས་པ་སོ་སོར་རྟོགས་པ་དང་།
གནས་ཀྱི་ཁྱད་པར་མ་འདྲེས་པ་སོ་སོར་རྟོགས་པ་དང་། དགེ་སྡིག་གི་འབྲས་བུ་
མ་འདྲེས་པ་སོ་སོར་རྟོགས་པ་དང་བཞིའོ། །ས་བདུན་པ་ལས་ནི་མི་བསྙེལ་བའི་
གཟུངས་བདུན་ཐོབ་སྟེ། ཡེངས་པ་མེད་པའི་སྤྱན་དང་ལྡན་པས་མི་བསྙེལ་བའི་
གཟུངས་ཐོབ་པ་དང་། མ་བསྒྲིབས་པའི་རིག་པ་རང་ལ་ཤར་བས་མི་བསྙེལ་
བའི་གཟུངས་ཐོབ་པ་དང་། མ་བཅོས་པའི་ཡེ་ཤེས་རང་ལ་ཤར་བས་མི་བསྙེལ་
བའི་གཟུངས་ཐོབ་པ་དང་། མི་གཡོ་བའི་དགོངས་པ་སྤྱི་ལ་ཁྱབ་པས་མི་བསྙེལ་
བའི་གཟུངས་ཐོབ་པ་དང་
་ཐོབ་པ་དང་། མི་འཁྲུལ་བའི་ཤེས་རབ་ངང་ལ་གནས་པས་མི་
བསྙེལ་བའི་གཟུངས་ཐོབ་པ་དང་། རྣམ་པར་མི་རྟོག་པའི་ལྟ་བ་ངེས་པར་
གནས་པས་མི་བསྙེལ་བའི་གཟུངས་ཐོབ་པ་དང་། མི་འགྱུར་བའི་འབྲས་བུ་
གསལ་བར་རྟོགས་པས་མི་བསྙེལ་བའི་གཟུངས་དང་བདུན་ནོ། །དེ་ནས་ས་

ཐིག་ལེ་ཉག་གཅིག་གི་མདོ་གསལ་བར་བྱེད་པ།
71
བརྒྱད་པ་ལ་མཐར་ཕྱིན་གྱིས་སྙོམས་པར་འཇུག་པ་དགུའི་ཡོན་ཏན་སྐྱེ་སྟེ།
རྣམ་པར་མི་རྟོག་པའི་ལྟ་བ་ལ་མཐར་གྱིས་སྙོམས་པར་འཇུག་པ་དང་། མི་
འགྱུར་མི་ལྡོག་པའི་བསམ་གཏན་ལ་མཐར་གྱིས་སྙོམས་པར་འཇུག་པ་དང་།
མི་འཁྲུལ་མི་འཆོར་བདེན་པ་ལ་མཐར་གྱིས་སྙོམས་པར་འཇུག་པ་དང་།
ཐབས་ཀྱི་མ་ཆགས་སྤྱོད་པ་ལ་མཐར་གྱིས་སྙོམས་པར་འཇུག་པ་དང་། ལྷུན་
གྱིས་གྲུབ་པའི་འཕྲིན་ལས་ལ་མཐར་གྱིས་སྙོམས་པར་འཇུག་པ་དང་། བགྲོད་
དུ་མེད་པའི་ལམ་རྣམས་ལ་མཐར་གྱིས་སྙོམས་པར་འཇུག་པ་དང་། དམིགས་
པ་མེད་པའི་ས་གནས་ལྟ་བུ་ལ་མཐར་གྱིས་སྙོམས་པར་འཇུག་པ་དང་། བྱུང་
ཚོར་མེད་པའི་བཟོད་པ་ལ་མཐར་གྱིས་སྙོམས་པར་འཇུག་པ་དང་། གཟའ་
གཏད་ ད་མེད་པའི་དགོངས་པ་ལ་མཐར་གྱིས་སྙོམས་པར་འཇུག་པ་དང་དགུའོ། །
དེ་ནས་ས་དགུ་པ་ལ། མཚན་མ་མེད་པ་ལ་སྙོམས་པར་འཇུག་པ་བཞིའི་ཡོན་
ཏན་འབྱུང་སྟེ། དངོས་པོའི་མཚན་མ་མེད་པ་ལ་སྙོམས་པར་འཇུག་པ་དང་།
རང་བཞིན་གྱི་མཚན་མ་མེད་པ་ལ་སྙོམས་པར་འཇུག་པ་དང་། རྣམ་རྟོག་གི་
མཚན་མ་མེད་པ་ལ་སྙོམས་པར་འཇུག་པ་དང་། བག་ཆགས་ཀྱི་མཚན་མ་མེད་
པ་ལ་སྙོམས་པར་འཇུག་པ་དང་བཞིའོ། །དེ་ནས་ས་བཅུ་པ་ལ་རྒྱུན་དུ་གནས་
པའི་ཐུགས་རྗེ་བཞིའི་ཡོན་ཏན་འབྱུང་སྟེ། རྒྱུན་ཆད་མེད་པ་ཆུ་བོ་ལྟ་བུའི་
ཐུགས་རྗེ་དང་། ཟད་པ་མེད་པ་ས་གཞི་ལྟ་བུའི་ཐུགས་རྗེ་དང་། ཀུན་ལ་སྙོམས་
པ་ཉི་མ་ལྟ་བུའི་ཐུགས་རྗེ་དང་། དཔག་ཏུ་མེད་པ་ནམ་མཁའ་ལྟ་བུའི་ཐུགས་རྗེ་
དང་བཞི་ཤར་རོ། །དེ་ཡང་ས་དང་པོ་ནས་ས་བདུན་པ་མན་ཆད་ནི་སྒོམ་ལམ་

72
ཡ་ཐོག་ཞང་བོད་ཁྱད་ནོར་དཔེ་ཚོགས།
གྱི་བཟུངས་སོ་བྱེད་ནས། ངང་སྒོམ་ཐ་འབྲིང་རབ་གསུམ་གྱི་བསྒྲོད་ལ། ས་
བརྒྱད་པ་དང་ས་དགུ་ས་བཅུ་མན་ཆད་ཀློང་སྒོམ་ཐ་འབྲིང་རབ་གསུམ་གྱི་
བསྒྲོད་པ། ས་བཅུ་གཅིག་ནི་སྒོམ་མེད་ཀྱི་ས་ཡིན། ཞེས་གཤེན་རབ་འོད་ཟེར་
དཔག་མེད་ཀྱིས་གསུངས་སོ། །
ལྔ་བ་འབྲས་བུའི་རྟགས་ཆེན་བཅུ་གཅིག་ལ། དེ་ལྟར་འཁོར་བའི་སྐྱོན་
ཐམས་ཅད་སྤངས་པས་སངས་ཤིང་། རྟོགས་པ་ཡེ་ཤེས་སུ་རྟོགས་པའི་དུས་
ལ་འབྲས་བུའི་རྟགས་བཅུ་གཅིག་འབྱུང་སྟེ། བོན་ཉིད་སེམས་ཉིད་གཤིས་ཀྱི་
གནས་ལུགས་རྟོགས་ཤིང་མངོན་དུ་གྱུར་པས་རྟོགས་པ་ཆེན་པོའི་ལྟ་བ་དང་།
ཡེ་སྲུང་ཆེན་པོའི་སྲུང་མཚམས་དང་བྲལ་བས་བསྲུང་དུ་མེད་པའི་དམ་ཚིག་
དང་། འཕྲིན་ལས་རྣམ་བཞི་ལྷུན་གྱིས་གྲུབ་པས་ལྷུན་གྱིས་གྲུབ་པའི་འཕྲིན་
ལས་དང་། བག་ཆགས་ཀྱི་མཚན་མ་རྣམ་པར་དག་པས་རྣམ་པར་དག་པའི་
སྤྱོད་པ་དང་། སྐུ་དང་ཡེ་ཤེས་ཐམས་ཅད་ལྷུན་གྲུབ་ཏུ་གནས་པས་ལེགས་པར་
འབྱུང་པའི་ཡོན་ཏན་དང་། སངས་རྒྱས་ཀྱི་ཐུགས་ཉིད་སྤྲོས་པ་མེད་དེ་ཀུན་ལ་
དབྱེ་བསལ་མེད་པའི་ངང་དུ་གནས་པས་སྙོམས་པར་གནས་པའི་ངང་ཉིད་
དང་། སངས་རྒྱས་སྐུ་གསུམ་གྱི་བདག་ཉིད་དུ་བཞུགས་པས་འགྱུར་བ་མེད་
པའི་སྐུ་དང་། སངས་རྒྱས་ཀྱི་གསུང་ལ་འགག་འཛེར་མེད་ཅིང་སྨྲ་བརྗོད་དང་
བྲལ་བས་རང་བཞིན་མེད་པའི་གསུང་དང་། སངས་རྒྱས་ཀྱི་ཐུགས་ལ་འཁྲུལ་
པ་མེད་ཅིང་བོན་ཉིད་བདེ་བ་ཆེན་པོར་གནས་ཤིང་མཉམ་ཉིད་འཁྲུལ་པ་མེད་
པའི་ཐུགས་དང་། ཤེས་བྱའི་གནས་ལུགས་ཇི་ལྟ་བ་དང་ཇི་སྙེད་མཁྱེན་པས་

ཐིག་ལེ་ཉག་གཅིག་གི་མདོ་གསལ་བར་བྱེད་པ།
73
རྣམ་པ་ཐམས་ཅད་མཁྱེན་པའི་ཡེ་ཤེས་དང་། སངས་རྒྱས་སྐུ་གསུམ་ཡེ་ཤེས་
ལྔའི་བདག་ཉིད་དེ། དེ་ལྟར་ན་བླ་ན་མེད་ཅིང་མཐར་ཐུག་གི་འབྲས་བུ་ཡིན་
པས་བླ་ན་མེད་པའི་འབྲས་བུའོ། །དེ་ནི་ཐུན་མོང་མ་ཡིན་པའོ། །འབྲས་བུའི་
རྟགས་ཆེན་བཅུ་གཅིག་གོ །དོན་ལ་སངས་རྒྱས་ཀྱི་འབྲས་བུ་ཐོབ་པའི་དུས་སུ་
འབྲས་བུའི་རྟགས་ཆེན་བཅུ་གཅིག་ཟེར་བ་ཡིན་ཏེ། བཅུ་གཅིག་པ་འདི་ལ་
རེ་རེ་ལ་ཡང་དབྱེ་ན་བཞི་བཞིར་གསུངས་ནས་ཡོད་དོ། །མ་བཅོས་པའི་ཐིག་
ལེ་གཅིག་ལ་བཞག་ཅེས་པ་ནི། མ་ཞེས་པ་ནི་ཀུན་གཞིའི་ངོ་བོ་ལ་ཟེར། བཅོས་
ཞེས་པ་ནི་རྣམ་རྟོག་གིས་མ་བསླད་པ་ལ་ཟེར། ཐིག་ནི་མི་འགྱུར་བ། ལེ་ནི་མི་
འགག་པ། གཅིག་ནི་དབྱེ་རུ་མེད་པ་ཡིན་ཞེས་གསུངས་སོ། །བཞག་པ་ནི་གནས་
ལུགས་ཀྱི་ངང་ལ་ས་ལེར་བཞག་པའོ། །བཀའ་རྟགས་ཀྱི་ཕྱག་རྒྱ་ཞེས་པ་ནི།
ལུས་བཀའ་རྟགས་ཀྱི་ཕྱག་རྒྱ་ནི་ཆ་ལུགས་ལྔ་ལྡན་དང་། ངག་བཀའ་རྟགས་ཀྱི་
ཕྱག་རྒྱ་ནི་སྨྲ་བརྗོད་དང་བྲལ་བ་དང་། ཡིད་བཀའ་རྟགས་ཀྱི་ཕྱག་རྒྱ་ནི་དྲན་
རྟོག་དང་བྲལ་བའོ། །ཕྱག་ནི་འཁོར་བའི་སྡུག་བསྔལ་ཕྱག རྒྱ་ནི་གནས་ལུགས་
ཀྱི་རྒྱ་ཡིས་ཐེབ་ཅེས་བྱའོ། །གསུམ་པ་ཨེ་མ་ངོ་མཚར་གྱི་མཇུག་སྡུད་པ་ནི། སྟོན་
པ་ངོ་མཚར་ཆེ་སྟེ་རྒྱལ་བ་གཤེན་རབ། གནས་ངོ་མཚར་ཆེ་སྟེ་རི་རྒྱལ་ལྷུན་པོའི་
ཕོ་བྲང་། འཁོར་ངོ་མཚར་ཆེ་སྟེ་ས་བཅུའི་སེམས་དཔའ། བཀའ་ངོ་མཚར་ཆེ་
སྟེ་ཁམས་བརྒྱད་གཏན་ལ་ཕབ་པ། འབྲས་བུ་ངོ་མཚར་ཆེ་སྟེ་བླ་ན་མེད་པའི་
འབྲས་བུའོ། །དེ་ལྟར་ཐིག་ལེ་མདོ་ཡི་གསལ་བྱེད་འདི། བསྟན་པའི་མངའ་
བདག་ཤེལ་སྐུ་བསྟན་པ་དང་། ལས་ལྡན་དོན་མཚུངས་ལྟ་རུ་བླ་མ་དཔོན་

74
ཡ་ཐོག་ཞང་བོད་ཁྱད་ནོར་དཔེ་ཚོགས།
སློབ་ཀྱིས་བསྐུལ་ནས། ཁམས་བརྒྱད་རང་རང་གི་ནང་ནས་ཇི་ལྟར་གསུངས་
པ་དང་། མདོ་མཛོད་གཉིས་དང་། རི་ཁྲོད་པ(དགོངས་མཛོད།)ཆེན་པོའི་
གསུང་ལྟར་སྒྲོ་སྐུར་སྤངས་ནས། རི་ཏོའི་བཙུན་པ་རི་ཁྲོད་པ་ཡར་མེ་བ་བདག་
གིས་སྦྱར་བ་དགེའོ། །སྟག་ལོ་ཟླ་བ་ཐ་ཆུང་གི་ཚེས་བཅོ་ལྔ་ལ་གུ་གེར་བརྒྱུད་
དོ། །བཀྲ་ཤིས་དར་རྒྱས་ཀུན་ཏུ་ཁྱབ་པར་གྱུར་ཅིག །སྨྲས་པ། ལུང་རིག་རྔ་ཆེན་
དབྱུག་གུས་ཡུལ་ཀུན་སྒྲོགས། གཉིས་སྣང་འཁྲུལ་པ་ཀ་དག་ཀློང་དུ་ཞིག །ཕས་
རྒོལ་ཕྱོགས་ལས་རྣམ་རྒྱལ་བཤད་སྒྲུབ་བོན། །བཀྲ་ཤིས་གཡུང་དྲུང་གླིང་གི་སྡེ་
ནས་སྤེལ། ཅེས་སློབ་ཟུར་བསྟན་མིང་ནས་སྤར་དུ་བསྐྲུན་པ་དགེ ། ། །
དཔེ་བདག་ཡར་སྣེ་བསོད་ནམས་ཚེ་རིང་།
མ་ཡིག
དོགས་བཅོས།
རྒོད་རྒྱང་།
(རྒོད་རྐྱང)
ཉོམས
(৯ম)